արագ են տարածվում, գաղտնիքներն էլ, լռությունն էլ պահպանում էր: Երբ որ պետք էր լինում Մուսթաֆայի մասին խոսել, նրան ոչ թե անունով էր դիմում, այլ խորթ հայր էր ասում: Եթե մի հայի մոտ «Մուսթաֆա» անունն ասեր, նա միանգամից կփշաքաղվեր: Լիցեյն ավարտելիս Արմանուշը որոշեց թաքցնել գաղտնիքները, որովհետև համալսարանական կամպուսներում ամենաշատ հետաքրքրություն առաջացնող վերջին թեման «ծևողներ»-ն էր: Եթե չասես, որ անսովոր ընտանիք ունես, բոլորը քեզ նորմալ կվերաբերվեն: Արմանուշը փոքր տարիքում հայտնաբերել էր, որ մարդիկ հակված են նորմալությունը հալած յուղի տեղ ընդունել: Եթե հաշվի առնենք, որ մայրը «օտար» է, ուրեմն նորմալ է, որ Ռոզը մեկ այլ «օտար»-ի հետ ամուսնանա: Ընկերները կարծում էին, որ Արմանուշի խորթ հայրն էլ Միջին Արևմուտքի սպիտակ, բողոքական ամերիկացի է: